AIŠKINAMASIS RAŠTAS

Dėl Molėtų rajono savivaldybės kontroliuojamų, valdomų uždarųjų akcinių bendrovių vadovų darbo užmokesčio ir atlygio valdybų nariams nustatymo tvarkos aprašo patvirtinimo

**1. Parengto tarybos sprendimo projekto tikslai ir uždaviniai**

Lietuvos Respublikos Vyriausybės 2007 m. birželio 6 d. nutarimo Nr. 567 „Dėl savivaldybių turtinių ir neturtinių teisių įgyvendinimo akcinėse bendrovėse ir uždarose akcinėse bendrovėse“ (toliau – Vyriausybės nutarimas) 3.1.2 papunktis reglamentuoja, kad savivaldybės turi „patvirtinti savivaldybės valdomų įmonių vadovų darbo užmokesčio, taip pat atlygio savivaldybės valdomose įmonėse sudaromų stebėtojų tarybų, valdybų, komitetų nariams nustatymo tvarką“. Šiuo metu Molėtų rajono savivaldybė valdo 4 uždarųjų akcinių bendrovių – Molėtų autobusų parko (100 proc.), „Molėtų šiluma“ (99,99 proc.), „Molėtų švara“ (100 proc.), „Molėtų vanduo“ (100 proc.) (toliau – bendrovės)– akcijas. Visose bendrovėse išrinktos valdybos, UAB „Molėtų vanduo“ išrinkti trys nepriklausomi valdybos nariai.

Siekdama vykdyti Vyriausybės nutarimo nuostatas, Molėtų rajono savivaldybės administracija parengė sprendimo projektą.

Sprendimo tikslas - patvirtinti Molėtų rajono savivaldybės kontroliuojamų, valdomų uždarųjų akcinių bendrovių vadovų darbo užmokesčio ir atlygio valdybų nariams nustatymo tvarkos aprašą.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 16 straipsnio 4 dalis;

Lietuvos Respublikos Vyriausybės 2002 m. rugpjūčio 23 d. nutarimo Nr. 1341 „Dėl valstybės valdomų įmonių vadovų darbo užmokesčio“ 4 punktas, 5.1. ir 5.2 papunkčiai;

Lietuvos Respublikos Vyriausybės 2007 m. birželio 6 d. nutarimo Nr. 567 „Dėl savivaldybių turtinių ir neturtinių teisių įgyvendinimo akcinėse bendrovėse ir uždarose akcinėse bendrovėse“ 3.1.2 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – įgyvendintos teisės aktų nuostatos.

Neigiamų pasekmių nėra.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Bendrovės vadovų darbo užmokestis ir nepriklausomų valdybos narių atlygis bus mokamas iš bendrovių lėšų.

**6. Vykdytojai, įvykdymo terminai**

Bendrovės.